

**OAJ:N LAUKAAN PAIKALLISYHDISTYS RY**

**TOIMINTAKERTOMUS VUODELTA 2017**

**1. YLEISTÄ**

Laukaan opettajien yhdistys aloitti toimintansa 3.11.1906. Vuosi 2017 oli nykyisen ammattiyhdistyksen yhdistyksen 44. toimikausi. Jäseniä yhdistyksellä oli 311**.**

Yhdistyksen varsinaisia kokouksia oli kaksi. Kevätkokous järjestettiin Ravintola Priimuksessa, Jyväskylässä 29.3.2017. Paikalla oli 24 jäsentä. OAJ Keski-Suomen puheenjohtaja Juha Paananen kertoi ajankohtaisista koulutukseen liittyvistä asioista kokouksen alussa.

Syyskokous pidettiin Varjolassa, Laukaassa 27.11.2017. Jäseniä oli paikalla 41. Sivistystoimenjohtaja Juha Tolonen oli kertomassa ajankohtaisista asioista Laukaan sivistystoimessa.

Yhdistys jatkoi Pedanetin aktiivista käyttöä. Yhdistyksen sivuilta löytyvät perustiedot, ajankohtaiset asiat sekä ilmoittautumiset tapahtumiin. Yhdistyksellä on myös Facebook-sivut.

Jäseniä muistettiin heidän 50 v ja 60 v merkkipäivinään. Myös työelämässä olevia 65 vuotiaita yhdistyksen jäseniä muistettiin, samoin kuin yhteistyökumppaneita jouluna.

**2. PAIKALLINEN TOIMINTA**

**2.1. Yhdistyksen hallinto ja talous**

Hallituksen puheenjohtajana vuonna 2017 toimi Tuula Nissinen, varapuheenjohtajana Kirsi Haakana ja sihteerinä Terhi Luoma. Jäsenasioista vastasi Paula Saranen kesäkuun alkuun saakka. Sanna Saranpää jatkoi jäsenasioiden vastaavana.

Yhdistyksen talouden hoidosta vastasivat Marjut Ström ja Markku Yli-Tuina.

Hallituksessa jatkoivat seuraavat henkilöt varajäsenineen:

Markku Yli-Tuina / Tuukka Hytönen

Pekka Soininen / Anne Palo

Paula Saranen / Tuija Nurminen

Jaana Uuksulainen / Petteri Tolmunen

Päivi Bergqvist / Kirsi Joska

Katja Koskinen / Jukka Mäkelä

Erovuorossa olleiden hallituksen jäsenten tilalle valittiin seuraavat jäsenet /varajäsenet:

  Marjut Ström / Minttu Isoaho

Terhi Luoma / Leena Silpola

Jouni Toikkanen / Jaakko Heikkilä

Tuula Nissinen / Tiina-Maria Syrjämäki

Kirsi Haakana / Milla Tähtinen

Terhi Ek / Hanna Erkkilä

Sanna Saranpää / Sirja Gallén

Liikunta- ja kulttuuriryhmän muodostivat Katja Koskinen, Jouni Toikkanen, Terhi Ek ja Sanna Saranpää.

Yhdistyksen toiminnantarkastajina toimivat vuonna 2017 Jari Inkilä ja Merja Luhtala ja varalla Veijo Mononen ja Anssi Nieminen.

Hallitus kokoontui vuonna 2017 kahdeksan kertaa: 18.1., 15.2., 15.3., 19.4., 23.8., 20.9., 25.10. ja 27.11.

Hallituksen kokouksiin osallistuivat mahdollisuuksiensa mukaan myös luottamusmiehet Jukka Lummelahti, Ilkka Salminen, Leevi Napari ja Tanja Kuivalainen.

Hallituksen työvaliokunnan muodostivat puheenjohtaja, varapuheenjohtaja, sihteeri, taloudenhoitaja, luottamusmiehet ja tarvittaessa muut kutsutut.

**2.2. EDUNVALVONTA**

**2.2.1. Luottamushenkilöt**

Luottamusmiehinä toimivat JUKO ry:n pääluottamusmies lehtori Jukka Lummelahti, OVTES alan luottamusmiehinä alakoulussa luokanopettaja Ilkka Salminen, varaluottamusmies luokanopettaja Tuula Leppäkari ja yläkoulun ja lukion luottamusmiehenä oppilaanohjauksen lehtori Leevi Napari ja varaluottamusmies lehtori Petteri Tolmunen. KVTES alan luottamusmiehinä toimivat lastentarhanopettaja Tanja Kuivalainen ja varaluottamusmies erityislastentarhanopettaja Johanna Viitanen.

Opetus- ja varhaiskasvatuksen työsuojeluvaltuutettuna toimi lehtori Markku Jaakkola.

Laukaan kunnan yhteistyöryhmässä ja työsuojelutoimikunnassa JUKO:n valtuuttamana vuonna 2016 oli pääluottamusmies Jukka Lummelahti (varalla Leevi Napari) ja työsuojeluvaltuutettu Markku Jaakkola.

Laukaan koulutoimen johtoryhmässä oli kunnan yhteistyöryhmän valtuuttamana henkilöstön edustajana Jukka Lummelahti (varalla Leevi Napari).

**2.2.2. Edunvalvontatyö**

Yhdistyksen edustajat tapasivat Laukaan kunnan työnantajien ja johdon sekä kasvun ja oppimisen lautakunnan edustajia säännöllisesti.

Yhdistyksen hallituksen kokouksissa käsiteltiin omana kohtanaan opettajien edunvalvonnan ajankohtaisia asioita ja Laukaan kunnan opettajien työhön vaikuttavia asioita.

Vuoden 2017 alussa Laukaan kunnassa käytiin neuvotteluja nk. kilpailukykysopimuksen (KiKy) lisäämän työajan käyttämisestä. Sopimuksessa vuotuista työaikaa pidennettiin korvauksetta 24 tuntia ja leikattiin kolmelta vuodelta lomarahoja. Luottamusmiehet neuvottelivat lisääntyneen työajan käytöstä. KVTES puolella lisääntynyt työaika liitettiin työaikaan. OVTES:ssä työajan lisääntyminen kohdistui yhteissuunnitteluaikaan.

Varhaiskasvatuslain suunnitteluvelvoitteet työllistivät lastentarhanopettajia. Luottamusmiehet ja yhdistys on pitänyt esille lastentarhanopettajien tehtävien lisääntymistä sekä työmäärän kasvua. Lastentarhanopettajien tehtävänkuvat saatiin päivitettyä syksyllä. Yhdistys kiinnitti huomiota varhaiskasvatuksen työvuorolistojen asianmukaisuuteen.

Yhdistys järjesti esiopettajille keskustelutilaisuuden 21.3., jossa keskusteltiin esiopetuksen järjestämisestä Laukaassa.

Yhdistys vaikutti kunnallisvaaleihin pitämällä esille opetuksen asioita.  Kunnallisvaaleissa koulutus nousi vaalituloksen kannalta vaikuttavimmaksi aiheeksi.

Syksyllä pitkäaikainen luottamusmies Ilkka Salminen jäi eläkkeelle. Varaluottamusmies Tuula Leppäkari siirtyi luottamusmieheksi.

Laukaan kunta valmisteli vuoden 2017 aikana päätöksiä Kirkonkylän koulun, Vihtavuoren koulun ja Sydän-Laukaan koulun rakentamishankkeista. Yhdistys seurasi ja vaikutti päättäjiin koulurakentamisen edistämiseksi.

24.10.2017 Varjolassa pj Tuula Nissinen, varapj Kirsi Haakana, sihteeri Terhi Luoma, plm Jukka Lummelahti ja luottamusmies Leevi Napari tapasivat uuden kasvun ja oppimisen lautakunnan: tilaisuudessa avattiin lyhyesti uuden opetussuunnitelman ydinkohtia ja vaikutuksia koulutuksen kustannuksiin. Plm Jukka Lummelahti jatkoi asiasta vielä seuraavassa lautakunnan kokouksessa.

**2.3. Virkistys- ja järjestötoiminta (Liiku -ryhmä)**

Jäsenet osallistuivat aktiivisesti liiku-ryhmän tapahtumiin. Liiku-ryhmän tapahtumat julkaistiin yhdistyksen Pedanet-sivuilla. Tapahtumiin ilmoittauduttiin sivujen kautta. Myös yhdistyksen Facebook-sivuilla tiedotettiin liiku-ryhmän tapahtumista.

Vuonna 2017 järjestettiin seuraavat tapahtumat:

1.4.2017 Teatteriretki Tampereelle   
17.5.2017 Kirittärien pesäpallo-ottelu / VIP   
25.8.2017 Lukuvuoden avaus eli Rhea-risteily   
5.10.2017 Maailman opettajien päivän kahvit Herkkukondiksessa ja Jyväs Pakarissa

Kaukalopallo- ja lentopallovuoro jatkuivat normaalisti maanantaisin ja torstaisin  
  
Myös eläkkeellä olevat yhdistyksen jäsenet saivat osallistua liiku-ryhmän tarjoamaan toimintaan maksamalla saman omavastuuosuuden kuin muutkin jäsenet.

**3. TOIMINTA OAJ:SSÄ**

OAJ Keski-Suomen vuosikokoukseen Jyväskylässä 31.3.2017 osallistuivat Kirsi Haakana Terhi Luoma, Jukka Lummelahti ja Ilkka Salminen.

Tuula Nissinen toimi OAJ Keski-Suomen hallituksen varsinaisena jäsenenä Laukaa-Hankasalmi alueelta. Varajäsenenä työskenteli Marina Liimatainen Hankasalmelta.

Tuula Nissinen toimi OAJ Keski-Suomen yleissivistävien opettajien jaoksessa.

Terhi Ek toimi OAJ Keski-Suomen hallituksen varajäsenenä sekä lto-jaoksessa varsinaisena jäsenenä.

Jukka Lummelahti toimi OAJ Keski-Suomen taloudenhoitajana sekä elokuusta alkaen OAJ Keski-Suomen alueasiamiehenä.

Luottamusmiehet Jukka Lummelahti, Leevi Napari ja Ilkka Salminen, työsuojeluvaltuutettu Markku Jaakkola sekä puheenjohtaja Tuula Nissinen osallistuivat OAJ:n tarjoamiin valtakunnallisiin ja alueellisiin koulutuksiin.

Yhdistyksen jäseniä kannustettiin osallistumaan Nope-koulutukseen sekä OAJ Keski-Suomen järjestämiin tapahtumiin.